
Loa andmine spordiürituste korraldamiseks
1. Asjaolud ja menetluse käik

MTÜ Jalgpalliklubi Narva Trans (jalgpalli meistriliigasse kuuluv spordiklubi) esitas Narva Linnavalitsuse Kultuuriosakonnale taotluse jalgpalli Eesti karika- ja meistrivõistluste mängude korraldamise loa saamiseks 2016. a septembris-novembris. Mängud toimuvad Kalev-Fama staadionil Eesti Jalgpalli Liidu kalendri järgi.

Taotlus edastati kooskõlastamiseks Politsei- ja Piirivalveametile ja Päästeametile ning vastavad kooskõlastused on saadud. Taotluse kooskõlastamisel ei ole ametkonnad tingimusi esitanud. Politsei- ja Piirivalveamet palus tõsiselt suhtuda turvalisuse tagamisse ning põhjalikult hinnata võimalikke üritustega seotud ohte avalikule korrale, osavõtjate ja külastajate elule ja tervisele. Üritustel turvalisuse tagamisel soovitati lähtuda valemist: 50-le vaatleja kohta on üks turvatöötaja ning kui vaatlejate arv suureneb, siis peab suurenema ka töötajate arv.
2. Õiguslikud alused
2.1 Vastavalt spordiseaduse § 24 lõikele 1 esitab kodumängude korraldaja vähemalt üks kuu enne hooaja algust kodumängude korraldamise asukohajärgsele valla- või linnavalitsusele loa taotluse, milles märgitakse spordiseaduse § 20 lõikes 1 nimetatud andmed kõigi teadaolevate kodumängude kohta.
2.2 Vastavalt spordiseaduse § 24 lõikele 3 toimub lõikes 1 nimetatud loa andmine spordiseaduse §-is 21 sätestatud tingimustel ja korras.
2.3 Vastavalt spordiseaduse § 21 annab linnavalitsus loa kümne tööpäeva jooksul loa taotluse esitamisest.
3. Otsus

Anda MTÜ-le Jalgpalliklubi Narva Trans (registrikood 80069833, Kangelaste 45, Narva 20604, tel. 357 3300) luba korraldada Narva linnas Kalev-Fama staadionil (Hariduse tänav 22, Narva linn) ajavahemikul 01.09.2016-30.11.2016 Eesti karika- ja meistrivõistluste mängud Eesti Jalgpalli Liidu kalendri järgi.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega sätestatud korras.

